Muldersdrift-botsing eis twee | Maroela Media
Twee mans is dood en nog twee beseer toe 'n vragmotor en 'n bakkie Donderdagoggend in Muldersdrift in Gauteng gebots het.
Russel Meiring, woordvoerder van ER24, het gesê die botsing het by die aansluiting van die R512 en R552 plaasgevind.
"Met paramedici van Life Healthcare en ER24 se aankoms by die toneel is die bakkie se wrak in die middel van die oorgang gevind. Die vragmotor het 'n kort entjie van daar af gestaan," het Meiring gesê.
"Twee mans het 'n ent weg van die bakkie gelê. Die bestuurder van die bakkie het langs die voertuig gelê en 'n vierde man het op die toneel rondgeloop."
Twee mans is op die toneel dood verklaar. Een man het ernstige beserings opgedoen en die vierde man het matige beserings gehad. Die ernstig beseerde man is met 'n helikopter na 'n hospitaal geneem en die ander een per ambulans.
Die bestuurder van die vragmotor was ongedeerd.
Die polisie ondersoek die oorsaak van die botsing.
ER24 Gauteng muldersdrift ongelukke
Hulle hoef nie ver te soek na die oorsaak, dit is 'n vieslike pad daai!
Mense in die land kan nie bestuur nie. Al ewig lees ons van gru-ongelukke.
Wetsongehoorsaamheid, K53, Kode 10 lisensies, spoed, alkohol en gekoopte lisensies. Trokke en taxis ook groot sondebokke. Ek het nou die dag gery toe jaag 1 van die sement trokke op die grond links van my verby my met met 'n groot spoed. Ek was stom.
Ek het vanoggend soos elke ander oggend werk toe gery op daai pad…dit was regtig nie n mooi gesig nie en het my erg geruk. Die mense was op pad werk toe net soos ek, min het hul geweet dit was die laaste dag. Die verkeerslig was buite werking, nie eens geflkkker nie. Vir iemand wat nie daai stuk pad ken nie, is dit lewens gevaarlik. My hart gaan uit na die mense se families en ek het net weer besef, elke dag kanj laaste wees. Maak seker jou saak met God en mense is reg.